Italia

Italia sijaitsee Etelä-Euroopassa Apenniinien niemimaalla. Italian naapurimaat ovat Sveitsi pohjoisessa, Ranska luoteessa sekä Slovenia ja Itävalta koillisessa. Lisäksi Italialla on merirajaa Kroatian, Tunisian ja Libyan kanssa. San Marino ja Vatikaani sijaitsevat Italian rajojen sisäpuolella.

Ymmärrä
Italia on yksi maailman suosituimmista turistikohteista. Maassa on paljon upeita nähtävyyksiä ja rantalomakohteita. Maassa puhutaan pääasiassa italiaa, mutta matkatessasi maan halki voit törmätä useisiin eri alueille tyypillisiin murteisiin. Italian maanmuodot ovat hyvin vaihtelevia, mutta maan maisemia voi kuvata melko vuoristoiseksi. Pohjois-Italiassa Itävallan ja Sveitsin rajaa vasten lepäävät Alpit, etelämmäksi kuljettassa maata halkoo Apenniinien vuoristo. Italialla on kaksi suurta saarta; "saappaan" kärjessä sijaitseva Sicilia (Sisilia) ja niemimaan länsipuolella sijaitseva Sardegna (Sardinia).

Ilmasto
Italiassa vallitsee tyypillinen välimerenilmasto: kuumat ja kuivat kesät sekä sateiset talvet. Talvella pohjoisessa voi odottaa jopa pakkasia, kun taas kesällä etelässä sateita ei saada välttämättä lainkaan. Eri alueiden sääolot eivät voi vaihdella rajusti vuoriston pilkkoessa maan osiin.

Alueet
Italia jakaantuu 20 maakuntaan:
 * Abruzzo
 * Basilicata
 * Calabria
 * Campania
 * Emilia-Romagna
 * Friuli-Venezia Giulia
 * Lazio
 * Liguria
 * Lombardia
 * Marche
 * Molise
 * Piemonte
 * Puglia (Apulia)
 * Sardegna (Sardinia)
 * Sisilia (Sicilia)
 * Toscana
 * Trentino-Alto Adige
 * Umbria
 * Veneto
 * Valle d'Aosta (Aostanlaakso)

Kaupungit

 * Rooma - Maan pääkaupunki ja länsimaisen oikeusjärjestelmän kehto.
 * Milano - Italian talouselämän keskus.
 * Venezia - Entinen merimahti on nyt hotellien täyttämä turistien puuhamaa.
 * Napoli - Herkkusuiden pyhiinvaelluskohde.
 * Firenze - Renessanssin keskus.
 * San Remo - Tunnettu laulukilpailustaan ja kasinostaan.

Muut kohteet

 * Maranello &mdash; Ferrarin kotikaupunki.
 * Pisa &mdash; Kaltevan tornin koti
 * Torino &mdash; Italian tärkein teollisuuskaupunki, Fiatin kotipaikka ja 2006 talviolympialaisten isäntäkaupunki.

Lentokoneella
Suurimmat lentokentät ovat Roomassa Leonardo da Vinci, sekä Milanossa Malpensa. Finnair ja Blue1 lentävät Helsingistä useina päivinä viikossa reittilentoja kyseisiin kohteisiin. Halpalentoyhtiö Ryanair lentää Tampere-Pirkkalan lentokentältä Bergamoon Orio al Serion lentokentälle. Helsingistä on myös charter-lentoja pienemmille kentille, kuten esimerkiksi Napoliin, Pisaan sekä Palermoon.

Junalla
Italiasta on hyvät junayhteydet kaikkiin naapurimaihin. Suoria yhteyksiä löytyy mm. Pariisiin, Barcelonaan, Prahaan sekä Zagrebiin.

Autolla
Italialla on maarajaa Ranskan, Itävallan, Slovenian ja Sveitsin kanssa. Kaikki maat ovat allekirjoittaneet Schengenin sopimuksen, joten käytännössä autolla pääsee ajamaan suoraan rajan yli. Ajoittain rajan takana järjestetään sattumanvaraisia tarkastuksia.

Laivalla
Suurimmat lauttasatamat Italiassa ovat Civitavecchia Rooman lähellä, Trieste, Ancona, Bari ja Cagliari. Laivayhteyksiä muun muassa Kroatiaan (Split, Zadar), Kreikkaan (Patras, Korfu), Tunisiaan (Tunis), Ranskaan (Marseille, Toulon) ja Espanjaan (Barcelona).

Liiku
Italiassa on usein lento-, juna- sekä yleisten kulkuvälineiden pistelakkoja, joista voidaan ilmoittaa hyvinkin lyhyellä varoitusajalla ja jotka kestävät yleensä alle 24 tuntia. Matkailijan kannattaisi pyrkiä seuraamaan paikallisia tiedotusvälineitä saadakseen tietoa mahdollisista lakoista.

Italian moottoritiet ovat muutamia poikkeuksia lukuunottamatta maksullisia. Ajaessasi moottoritielle saat automaatilta lipun, jossa on tiedot mistä kohtaa olet saapunut moottoritielle. Kun poistut moottoritieltä sinun tulee esittää lippu kassalle. Jos hukkaat lipun, joudut maksamaan sen minkä koko tieosuuden ajaminen olisi maksanut.

Puhu

 * Katso myös: Italian matkasanakirja

Turistikohteissa puhutaan englantia ja saksaa, mutta etenkin maaseudulla ihmiset ymmärtävät vain italiaa. Italialaisten asenne puhumiseen on kuitenkin rento, ja keskusteluun ryhtyminen on useimmiten helppoa, vaikkei kieltä täydellisesti hallitsisikaan. On jopa sanottu, että puhuminen on italialaisten helmasynti. Lisäksi jos puhuu hitaasti espanjaa, ihmiset saattavat ymmärtää, sillä italia ja espanja ovat sukulaiskieliä.

Hintataso
Hinnat ovat yleisesti vähän halvempia kuin Suomessa mutta suurissa kaupungeissa löytyy kalliitakin kauppoja ja ravintoloita.

Ruoka
Italia oli vielä 150 vuotta sitten joukko pieniä itsenäisiä valtioita ja tämä näkyy myös ruokakulttuurissa. Italialainen keittiö on erittäin monipuolinen ja paikallisia erikoisuuksia on runsaasti.

Seuraavassa on lueteltuna tunnetuimpia italialaisia ruokia alueittain: Abruzzo
 * agnello con le ulive
 * mozzarelline allo zafforano

Basilicata
 * pollo alla potentina
 * sanguinaccio

Calabria
 * melanzane alla menta (munakoisoa mintun kanssa)
 * pesce spada

Campania
 * pizza - alkuperäistä napolilaista pizzaa on vain kolmea eri vaihtoehtoa: Margherita, Margherita Extra ja Marinara
 * insalata caprese

Emilia-Romagna
 * lasagne
 * mortadella
 * parmacotto
 * parmigiano reggiano
 * tagliatelle
 * tortellini

Friuli Venezia-Giulia
 * jota
 * brovada

Lazio
 * bucatini all'amatriciana
 * carciofi alla giudea
 * coda di bue alla vaccinara
 * fettucine
 * gnocchi
 * saltimbocca alla romana

Liguria
 * bianchetti
 * stecchi alla genovese

Lombardia
 * cotoletta alla milanese
 * risotto alla milanese
 * panettone

Marche
 * fegatino
 * salami

Molise
 * sugo di castrato

Piemonte
 * risotto alla piemontese
 * vitello tonnato

Puglia
 * ostriche arrosto
 * tiella di verdure

Sardegna
 * malloreddus
 * sa fregula

Sicilia
 * caponata
 * tonno alla palermitana

Toscana
 * bistecca alla fiorentina
 * ossibuchi alla toscana
 * pinzimonio

Trentino Alto-Adige
 * crauti (sauerkraut)
 * canederli (knödl)

Umbria
 * coppa
 * mazzafegati
 * piccioni alla spiedo

Valle d'Aosta
 * lepre de civet
 * panna cotta

Veneto
 * pasta e fasoi
 * risi e bisi

Juoma
Pubeissa ja baareissa alkoholijuomien hinnat ovat suurinpiirtein Suomen tasoa (olut 3,50-6 e), niinsanotuilla klubeilla taas tarjoillaan monesti ainoastaan coctaileja, joista voi joutua pulittamaan yli kymmenenkin euroa. Usein ensimmäinen drinkki sisältyy pääsymaksuun. Maito on Italiassa hieman tyyriimpää kuin Suomessa, limonaadit ja mehut joko halvempia tai kalliimpia, ostopaikasta ja itse tuotteesta riippuen. Huomioi, että ainakin Roomassa vesijohtovesi on täysin juomakelpoista ja hyvänmakuista - kaduilla olevista kraanoista voi janoinen huoletta juoda tai täyttää pullonsa.

Nuku
Hotellien hintataso on Italiassa jonkin verran Suomen hotellien hintatasoa alhaisempi.

Pysy turvassa
Italia ei ole sen vaarallisempi kuin Suomikaan, mutta varkaudet ovat yleisiä. Varomaton voikin turistikohteissa vierailtuaan huomata lompakkonsa kadonneen.

Suosittelen katsomaan esimerkkivideon Italian taskuvarkaista. Näpistelijöitä vaanii erityisesti suosituilla nähtävyyspaikoilla, joillakin metroasemilla ja jopa busseissa, yleensäkin paikoissa, missä liikkuu paljon väkeä. Vältä siis turisti-lookia ja yritä sen sijaan näyttää mahdollisimman paikalliselta. Kanna mukanasi vain välttämätön. Kerjäläisiin törmää ainakin suurimmissa kaupungeissa väistämättä, mutta he ovat harvoin aggressiivisia. Varsinkin pariskuntia voivat piinata sitkeät ruusujen kaupittelijat tai valonkuvaajat, ja huonolla säällä tullaan tyrkyttämään sateenvarjoja. Kauppiaat kuitenkin luovuttavat aikanaan, jos asiakas ei ole kiinnostunut. Väkivaltaisuuksia ei esiinny läheskään niin paljon kuin voisi olettaa. Sievät ulkomaalaiset naiset saavat varmasti kimppuunsa paikallisia miehiä, mutta ellei seura miellytä, lähtevät herrat yleensä suosiolla saalistamaan uusille apajille. Jos neito joutuu kuitenkin pulaan, on "ritarilauma valmiina auttamaan"! Poliisit ovat myös usein mukavia ja avuliaita. Mafia (Cosa Nostra) vaikuttaa varsinkin Sisiliassa. Taorminassa ja muissa vauraissa kaupungeissa se ei siellä näy, mutta köyhemmillä alueilla on mahdollisuus nähdä sen jäseniä.

Pysy terveenä
Kesällä lämpötila voi nousta jopa 40 asteeseen, joten muista juoda vettä ja nauttia silloin tällöin jotain suolaista. Herkkäihoisten kannattaa olla varovaisia ja käyttää aurinkovoidetta, koska Välimeren maissa iho voi palaa jopa alle puolessa tunnissa. Varsinkin meren lähettyvillä aurinko on petollinen: merituulen ansiosta ilma tuntuu vilpoiselta, eikä porotusta huomaa.

Kunnioita
Italialaiset ovat temperamenttisia, mutta kohteliaita. Uskonto on useille tärkeä asia. Kohteliaisuus on enemmän kuin tärkeää.

Tärkeää on myös muistaa, että kaikki fasismiin liittyvä pukeutuminen, käyttäytyminen ym. on rangaistavaa.

Ota yhteyttä
Itàlia Italien Italy Italio Italia Italie Olaszország Italia イタリア Italië Włochy Itália Italia Италия Italien 意大利 wts:Category:Italy

Italia Eurooppa/Italia/